nvidia/miracl-vision huggingface dataset:
มุซัยลิมะฮ์

มุซัยลิมะฮ์ (อาหรับ: مُسَيْلِمَةُ) หรือ มัสละมะฮ์ อิบน์ ฮะบีบ (อาหรับ: مَسْلَمَةُ بْنُ حَبِيبٍ; เสียชีวิต ค.ศ. 632) เป็นนักเทศน์ในด้านเอกเทวนิยมจากเผ่าบะนูฮะนีฟะฮ์ เขาอ้างตนเองเป็นศาสดาในอาระเบียเมื่อคริสต์ศตวรรษที่ 7 โดยเป็นหัวหน้าในช่วงสงครามริดดะฮ์ มุสลิมถือว่าเขาเป็นศาสดาจอมปลอม หรือ "จอมโกหก" (อาหรับ: اَلْكَذَّابُ) ชื่อจริงของมุซัยลิมะฮ์คือ มัสลามาฮ์ บิน ฮาบีบ แต่มุสลิมเรียกเขาเป็นมุซัยลิมะฮ์ ซึ่งเป็นชื่อเล่นของมัสละมะฮ์ มุซัยลิมะฮ์เป็นบุตรของฮะบีบ จากเผ่าบะนูฮะนีฟะฮ์ หนึ่งในเผ่าที่ใหญ่ที่สุดในอาระเบีย ซึ่งอาศัยอยู่ในแคว้นนัจญด์ บะนูฮะนีฟะฮ์เป็นตระกูลที่นับถือศาสนาคริสต์ของบะนูบักร์ และดำรงอยู่อย่างอิสระก่อนการปรากฏตัวของอิสลาม ในบันทึกแรกที่มุซัยลิมะฮ์มีส่วนเกี่ยวข้องคือการป้กป้องเผ่าของตนเองโดยให้พวกเขานับถือศาสนาอิสลามในช่วงปลายฮิจเราะฮ์ศักราชที่ 9 คำสอนของเขาเกือบสูญหายไป แต่ยังมีการทบทวนอย่างเป็นกลางอยู่ในแดเบสทอเนแมซอเฮบ โดยมีรายงานว่า เขาให้ละหมาด 3 ครั้งต่อวัน โดยหันไปทิศใดก็ได้ เขาให้ถือศีลอดในเวลากลางคืนในเดือนเราะมะฎอน แทนที่จะเป็นตอนกลางวัน ห้ามการขลิบปลายอวัยวะเพศ มุซัยลิมะฮ์ประกาศว่าทาสคนใดที่เข้ารับศาสนาของตนจะกลายเป็นไท และยังกล่าวอีกว่าการใส่ชื่อเขาหรือชื่อศาสดาคนใดในการละหมาดเป็นเรื่องที่ผิด มุซัยลิมะฮ์ ผู้ที่นักประวัติศาสตร์มุสลิมกล่าวหาว่ามีความสามารถในการร่ายคาถา สร้างปาฏิหาริย์ต่าง ๆ ให้แก่ผู้คนด้วยสิ่งนี้ เช่น ใส่ไข่ลงในขวด, ตัดขนนกแล้วติดที่เดิมให้มันบินใหม่ได้ และใช้ความสามารถนี้ดึงดูดผู้คนให้สนใจเขามากขึ้น มุซัยลิมะฮ์ได้แบ่งปันโองการที่เขาอ้างว่ามาจากอัลลอฮ์ แล้วบอกผู้คนว่ามุฮัมมัดได้แบ่งอำนาจให้กับเขา หลังจากนั้น ผู้คนเริ่มเชื่อว่าเขาเป็นศาสดาเหมือนกับศาสดามุฮัมมัดและนำทางให้เผ่าของเขาดีขึ้น มุซัยลิมะฮ์จึงเริ่มทำภารกิจเหมือนกับศาสดาของอัลลอฮ์ และแบ่งปันโองการที่เขาอ้างว่าเป็นโองการในอัลกุรอ่าน โดยอายะฮ์ส่วนใหญ่ที่เขาอ้างมีเนื้อหาสรรเสริญเผ่าบนีฮานีฟะฮ์มากกว่าชาวกุเรช วันหนึ่งเขาเขียนจดหมายถึงมุฮัมมัดในช่วงปลายฮ.ศ.10 ความว่า: มุฮัมมัดจึงตอบกลับมาว่า: ในช่วงสงครามริดดะฮ์ที่เกิดขึ้นหลังศาสดามุฮัมหมัดเสียชีวิต ซะญาห์ บินต์ อัลฮาริษประกาศตนเองเป็นศาสดาหญิงหลังเรียนรู้ว่ามุซัยลิมะฮ์และฏุลัยฮะฮ์ได้ประกาศเป็นศาสดาแล้ว ผู้คน 4,000 คนรวมตัวไปที่มะดีนะฮ์กับเธอ ส่วนที่เหลือค่อยสมทบไป อย่างไรก็ตาม เธอได้ยกเลิกแผนโจมตีมะดีนะฮ์หลังรู้ว่ากองทัพของคอลิด อิบน์ อัลวะลีดเอาชนะฏุลัยฮะฮ์ อัลอะซะดี (ผู้อ้างตนเองเป็นศาสดาอีกคน) ภายหลัง เธอกับมุซัยลิมะฮ์จึงร่วมมือกำจัดภัยของคอลิด ต่อมา ทั้งคู่แต่งงานและซะญาห์ยอมรับเขาเป็นศาสดาด้วย คอลิดเอาชนะกลุ่มกบฏที่หลงเหลือของซะญาห์และค่อยไปต่อสู้กับมุซัยลิมะฮ์ มุซัยลิมะฮ์สู้รบและเสียชีวิตในยุทธการที่ยะมามะฮ์
ฟรันซิสโก ตาร์เรกา

ฟรันซิสโก เด อาซิส ตาร์เรกา อี เอย์เชอา (สเปน: Francisco de Asís Tárrega y Eixea; เกิด 21 พฤศจิกายน ค.ศ. 1852 – 15 ธันวาคม ค.ศ. 1909) เป็นนักแต่งเพลงและนักกีตาร์คลาสสิกชาวสเปน ในยุคโรแมนติก ผลงานที่สร้างชื่อเสียงให้เขามากที่สุดคือการแต่งเพลงบรรเลงกีตาร์คลาสสิก "เรกูเอร์โดสเดลาอาลัมบรา" และส่วนหนึ่งของเพลง "กรันบัลส์" ที่เขาแต่งขึ้นได้มีการนำมาทำเป็นเสียงเรียกเข้าพื้นฐานซึ่งเปรียบเสมือนสัญลักษณ์ของโทรศัพท์เคลื่อนที่โนเกีย โดยตาร์เรการับการยกย่องให้เป็น "บิดาแห่งกีตาร์คลาสสิก" และถูกจัดให้เป็นหนึ่งในนักกีตาร์ที่ยิ่งใหญ่ที่สุดตลอดกาล ในช่วงท้ายของชีวิตตาร์เรกาป่วยเป็นโรคอัมพาตที่ร่างกายซีกขวา โดยเขาได้แต่งเพลงสุดท้ายในชีวิตที่ชื่อว่า "โอเรมุส" (Oremus) ซึ่งแต่งเสร็จก่อนที่เขาจะเสียชีวิตในอีก 2 สัปดาห์ต่อมา ตาร์เรกาเกิดเมื่อวันที่ 21 พฤศจิกายน ค.ศ. 1852 ที่บิยาร์เรอัล จังหวัดกัสเตยอน ประเทศสเปน มีชื่อเล่นในวัยเด็กว่า "กิเก" พ่อของเขาเป็นพนักงานดูแลสถานที่ในคอนแวนต์แห่งซานปัสกวล โดยพ่อของเขาชอบเล่นดนตรีแนวฟลาเมงโกและเล่นในแนวเพลงอื่น ๆ ด้วยกีตาร์ ทำให้ตาร์เรกามักจะหยิบกีตาร์ของพ่อมาเล่นอยู่เป็นประจำ ในวัยเด็ก ฟรันซิสโก ตาร์เรกา ได้วิ่งหนีพี่เลี้ยงของตัวเองจนตกลงไปในคลองชลประทาน ทำให้ได้รับความกระทบกระเทือนที่ดวงตา และพ่อของเขามีความกังวลว่าลูกชายจะสูญเสียการมองเห็นอย่างถาวรและกลายเป็นคนตาบอด จึงได้พาครอบครัวย้ายมาอยู่ที่กัสเตยอนเดลาปลานาและให้เขาเรียนดนตรีกับเอวเฆนิ รุยซ์ และมานูเอล กอนซาเลซ ซึ่งเป็นครูสอนดนตรีที่พิการทางสายตา โดยพ่อของเขาหวังว่านอกเหนือจากความรู้เรื่องดนตรีแล้ว ครูสอนดนตรีทั้ง 2 จะช่วยสอนเรื่องการใช้ชีวิตหากจะต้องสูญเสียการมองเห็นด้วย
เฉิน ฉีเหม่ย์

เฉิน ฉีเหม่ย์ (จีนตัวย่อ: 陈其美; จีนตัวเต็ม: 陳其美; พินอิน: Chén Qíměi; เป็นนักปฏิวัติและนักเคลื่อนไหวชาวจีนและเป็นพันธมิตรทางการเมืองที่ใกล้ชิดของ ดร.ซุน ยัตเซ็น และเป็นที่ปรึกษาสหายคนสนิทของ เจียง ไคเชก เฉิน ฉี่เหม่ยยังเป็นหนึ่งในผู้ก่อตั้งบุกเบิกสาธารณรัฐจีน และเป็นลุงของเฉิน กั่วฟู และ เฉิน ลี่ฟู เฉิน ฉีเหม่ย์ เกิดที่ อู่ซิง, มณฑลเจ้อเจียง, ประเทศจีน, เขาได้เดินทางไปเรียนต่อที่ญี่ปุ่น ในปี ค.ศ. 1906 และเข้าร่วมขบวนการปฏิวัติล้มล้างราชวงศ์ชิง "ถงเหมิงฮุ่ย" เขาได้มีโอกาสเป็นเพื่อนสนิทกับ เจียง ไคเชก ที่มาจากเจ้อเจียงเหมือนกัน เฉินได้พาเจียงเข้าร่วมขบวนการถงเหมิงฮุ่ย ในปี ค.ศ. 1911 หลังการก่อการกำเริบอู่ชาง กองกำลังของเฉินเข้ายึดเมืองเซี่ยงไฮ้ไว้ได้ จากนั้นเขาก็ทำหน้าที่ผู้ว่าการรัฐทหารในภูมิภาคนี้ เขาหนีไปญี่ปุ่นกับ ดร.ซุน ยัตเซ็น หลังจากความล้มเหลวของการปฏิวัติต่อต้านเผด็จการของยฺเหวียน ชื่อไข่ พวกเขาก็ได้ก่อตั้งพรรคคณะจีนปฏิวัติซึ่งต่อมาได้กลายมาเป็นพรรคก๊กมินตั๋ง หรือจีนคณะชาติ ขณะที่เขากำลังจะกลับไปเซี่ยงไฮ้เพื่อทำการปฏิวัติอีกรอบเขาได้ถูกคนของยฺเหวียน ชื่อไข่ ลอบยิงสังหารเมื่อวันที่ 18 เดือนพฤษภาคม ค.ศ. 1916 การลอบสังหารมีการสันนิษฐานว่าน่าจะเป็นคำสั่งของ จาง จงชาง นายพลขุนศึกที่จงรักภักดีต่อยฺเหวียน ชื่อไข่
สำนักความมั่นคงชายแดน

สำนักงานความมั่นคงชายแดน (อังกฤษ: Border Security Agency) เป็นหน่วยงานรัฐบาลมาเลเซียซึ่งเฝ้าป้องกันจุดเข้าออกประเทศจากกิจกรรมผิดกฎหมาย เช่น การลักลอบขนถ่าย, การเข้าเมืองโดยผิดกฎหมาย, และการค้ามนุษย์ หน่วยงานนี้ก่อตั้งใน พ.ศ. 2558 และใช้เจ้าหน้าที่ราว 10,000 คนจากกองทัพมาเลเซีย (Malaysian Armed Forces), ตำรวจแห่งชาติมาเลเซีย (Royal Malaysia Police), กองปฏิบัติการทั่วไป (General Operations Force), และหน่วยป้องกันการลักลอบ (Smuggling Prevention Unit)
กำลังตำรวจความปลอดภัยสาธารณะแห่งมาเก๊า

กองกำลังตำรวจรักษาความมั่นคงทางสาธารณะแห่งมาเก๊า (จีน: 治安警察局; โปรตุเกส: Corpo de Policia de Segurança Pública de Macau, อักษรย่อ CPSP) เป็นกองกำลังตำรวจที่ไม่ได้มีหน้าที่เกี่ยวข้องกับอาชญกรรม (อังกฤษ: non-criminal police department) แห่งมาเก๊า และเป็นหน่วยงานย่อยของกองกำลังรักษาความมั่นคงแห่งมาเก๊า เริ่มแรกรู้จักกันในนามว่า ตำรวจมาเก๊า (โปรตุเกส: Polícia de Macau) กองกำลังเปลี่ยนชื่อมาหลายครั้งก่อนที่จะมาใช้ชื่อนี้ PSP (อักษรย่อเดิมของกองกำลัง) ได้ให้วันที่ 14 มีนาคม ค.ศ. 1691 เป็นวันก่อตั้ง เนื่องจากภาพรวมของหนึ่งประเทศ สองระบบ (อังกฤษ: one country, two systems) ทำให้เจ้าหน้าที่จีนแผ่นดินใหญ่ (อังกฤษ: Mainland authorities) ไม่สามารถแทรกแซงเข้าการบังคับใช้กฏหมายของมาเก๊าได้ ส่งผลให้ CPSPM เป็นหน่วยงานอิสระไม่จำเป็นต้องขึ้นตรงกับกระทรวงรักษาความมั่นคงทางสาธารณะของจีนแผ่นดินใหญ่
โรงเรียนอุทัยวิทยาคม

โรงเรียนอุทัยวิทยาคม เป็นโรงเรียนประจำจังหวัดอุทัยธานี และเป็น 1 ในโรงเรียนที่มีอัตราการแข่งขันสูง ระดับมัธยมศึกษา ปีการศึกษา 2559 ตั้งอยู่เลขที่ 55 หมู่ที่ 2 ถนนพหลโยธิน 333 บ้านเนินตูม ตำบลสะแกกรัง อ.เมืองฯ จ.อุทัยธานี ติดกับถนนสายอุทัยธานี-พหลโยธิน เป็นโรงเรียนแบบ สหศึกษาประจำจังหวัดอุทัยธานี ปี 2515 กระทรวงศึกษาธิการ ได้รวมโรงเรียนเบญจมราชูทิศอุทัยธานี ซึ่งเป็นโรงเรียนหญิงล้วน และโรงเรียนอุทัยทวีเวทซึ่งเป็นโรงเรียนชายล้วน เป็นโรงเรียนเดียวกันและเปลี่ยนชื่อเป็นโรงเรียนอุทัยวิทยาคม โดยยังใช้สถานที่เดิมแยกเป็นโรงเรียนอุทัยวิทยาคม 1 (เรียนที่โรงเรียนอุทัยทวีเวท) และโรงเรียนอุทัยวิทยาคม 2 (เรียนที่โรงเรียนเบญจมราชูทิศ) ขณะนั้น นายยงยุทธ สาธิตานันท์ เป็นครูใหญ่ เพื่อรอการก่อสร้างอาคาร เรียนในที่แห่งใหม่ ในท้องที่หมู่ 2 บ้านเนินตูม ตำบลสะแกกรัง อำเภอเมืองอุทัยธานี จังหวัดอุทัยธานี ซึ่งมี ผู้บริจาคที่ดินให้ประมาณ 77 ไร่ 10 ตารางวา วันที่ 26 พฤษภาคม 2520 ย้ายโรงเรียนจากโรงเรียนเดิมทั้ง 2 แห่ง มารวมกันที่โรงเรียนอุทัยวิทยาคม จนถึงปัจจุบัน เดิมตั้งอยู่ตรงข้ามกับบ้านพักผู้พิพากษาหัวหน้าศาล เปิดทำการสอนครั้งแรก 21 กันยายน พ.ศ. 2456 ระยะแรก นายน้อม รักษาการแทน เพื่อรอ นายผัน ชูโชย ครูใหญ่ที่กระทรวงธรรมการส่งมา เป็นครั้งแรก เปิดสอนชั้น ป.1 – ป.4 เมื่อย้ายโรงเรียนไปสร้างใหม่ เป็นโรงเรียนประจำจังหวัดอุทัยธานี “อุทัยทวีเวท” เมื่อ พ.ศ. 2465 โรงเรียนเบญจมราชูทิศตัวอย่าง ได้เป็นโรงเรียนประจำอำเภอ ส่วนนักเรียนโรงเรียนเบญจมราชูทิศ ได้เรียนรวมกันกับโรงเรียนอุทัยทวีเวท ที่อาคารหลังแรก จนถึงวันที่ 5 ตุลาคม พ.ศ. 2468 จึงแยกเป็นโรงเรียนชาย และโรงเรียนหญิง พ.ศ
วิธีปั้นสาวบ้านให้มาเป็นนางเอกของผม

วิธีปั้นสาวบ้านให้มาเป็นนางเอกของผม (ญี่ปุ่น: 冴えない彼女ヒロインの育てかた; โรมาจิ: Saenai Hiroin no Sodatekata) หรือในชื่อสั้น Saekano (冴えカノ) เป็นซีรีส์ไลท์โนเวลภาษาญี่ปุ่นโดย Fumiaki Maruto และภาพโดย Kurehito Misaki Fujimi Shobo เผยแพร่รวม 13 เล่มตั้งแต่กรกฎาคม 2012 ถึงตุลาคม 2017 ภายใต้ Fujimi Fantasia Bunko มีการดัดแปลงเป็นมังงะหนึ่งเล่ม และสอง spin-off และมีการดัดแปลงเป็นอนิเมะโทรทัศน์โดย A-1 Pictures ซึ่งออกอากาศในระหว่างวันที่ 9 มกราคมถึง 27 มีนาคม 2015 ในช่วง noitamina ของ Fuji TV และได้รับการซื้อลิขสิทธิ์จาก Aniplex of America ซีซันที่สองออกอากาศตั้งแต่วันที่ 6 เมษายน 2017 ถึงวันที่ 23 มิถุนายน 2017 ภาพยนตร์อนิเมะโดย CloverWorks มีกำหนดจะเปิดตัวในช่วงไตรมาสที่ 4 ของปี 2019 กล่าวถึง อากิ โทโมยะ (安芸 倫也) หนุ่มโอตาคุ ผู้ที่ตั้งใจจะสร้างผลงานที่เหนือกว่าระดับงานโดจิน (ผลงานที่ผลิตเองโดยไม่ทำภายใต้สังกัดใหญ่ ไม่จำเป็นต้องติดเรทเสมอไป) ทั่วไป โดยหวังจะขอความช่วยเหลือกับเพื่อนสาวลูกครึ่ง ซาวามุระ สเปนเซอร์ เอริริ (澤村・スペンサー・英梨々) คุณหนูแสนดีที่เบื้องหลังเถียงกับเขาได้ตลอด และรุ่นพี่สาว คาสึมิงาโอกะ อุตาฮะ (霞ヶ丘 詩羽) สาวงามเงียบแต่เป็นคนปากร้าย ทั้งสองสาวได้ปฏิเสธที่จะร่วมงานกับเขา อากิจึงหันไปหา คาโต้ เมงุมิ (加藤 恵) ที่ไม่ได้มีราศีนางเอกแบบสองคนที่เขารู้จัก อีกทั้งดูจะเรียบง่ายกว่าคาแร็กเตอร์หญิงในเกมด้วยซ้ำ แต่ด้วยความบังเอิญที่เขาได้พบเธอนอกโรงเรียน ทำให้เขารู้สึกว่าเธอน่าจะกลายเป็นนางเอกให้กับงานของเขาได้ในอนาคต จึงพยายามหาวิธีที่จะปั้นเธอให้สมกับเป็นนางเอกให้ได้
โครเนอเดนมาร์ก

โครเนอ (เดนมาร์ก: krone, พหูพจน์ kroner) เป็นสกุลเงินอย่างเป็นทางการของเดนมาร์ก, กรีนแลนด์ และหมู่เกาะแฟโร มีการใช้ครั้งแรกในวันที่ 1 มกราคม ค.ศ. 1875 คำว่า โครเนอ แปลตรงตัวได้ว่า "มงกุฎ" หนึ่งโครเนอจะเท่ากับ 100 เออเรอ (øre) โดยคำว่า øre อาจจะมาจากคำภาษาละติน aureus แปลว่าเหรียญทอง รวมกันทั้งหมดมีเหรียญโครเนอรวม 11 เหรียญ โดยที่เล็กที่สุดคือเหรียญ 50 เออเรอ ก่อนหน้านี้มีเหรียญเออเรอมากกว่านี้ แต่ถูกยกเลิกเนื่องจากเงินเฟ้อ
โรงพยาบาลเซนต์หลุยส์

โรงพยาบาลเซนต์หลุยส์ (อังกฤษ: Saint Louis Hospital) เป็นโรงพยาบาลเอกชนขนาดใหญ่บนถนนสาทรใต้ แขวงยานนาวา เขตสาทร กรุงเทพมหานคร ชื่อโรงพยาบาลตั้งตามพระนามนักบุญหลุยส์ กษัตริย์แห่งฝรั่งเศส เพราะทรงเปี่ยมด้วยพระเมตตาต่อผู้ยากไร้ขาดที่พึ่ง ซึ่งสอดคล้องกับการดำเนินงานของโรงพยาบาลที่มีคติว่า "เมตตากรุณาอยู่ที่ใด พระเจ้าสถิต ที่นั่น" (Ubi Caritas, Ibi Deus Est.) โรงพยาบาลเซนต์หลุยส์ถือเป็นโรงพยาบาลสำคัญของคริสต์ศาสนานิกายโรมันคาทอลิกในประเทศไทย ที่ผ่านมาโรงพยาบาลมีโอกาสได้รับเสด็จพระสันตะปาปาถึงสองพระองค์ คือ สมเด็จพระสันตะปาปายอห์น ปอลที่ 2 เนื่องในวโรกาสเสด็จฯ เยือนประเทศไทยเมื่อ พ.ศ. 2527 และสมเด็จพระสันตะปาปาฟรานซิส เนื่องในวโรกาสเสด็จเยือนประเทศไทยเมื่อปี 2562 ศูนย์ดูแลผู้ป่วยแบบประคับประคอง เป็นบริการนอกเหนือจากบริการทางการแพทย์ของโรงพยาบาลเซนต์หลุยส์ที่ทำการดูแลผู้ป่วยระยะสุดท้ายที่โรคไม่ตอบสนองต่อการรักษาตามมาตรฐานแล้ว และคาดการณ์การมีชีวิตอยู่ไม่เกิน 6 เดือน การดูแลนั้นกระทำตาม "จิตตารมณ์ของนักบุญหลุยส์" โดยผู้ป่วยจะได้รับการดูแล บรรเทาอาการทางกายภาพและทางจิตใจ ผ่านทางกิจกรรมบำบัดทางต่าง ๆ การสนทนาบำบัดหรือเดธทอล์ก (Death Talk) และกิจกรรมทางศาสนา เช่น พิธีมิสซา การทำบุญอุทิศส่วนกุศลตามหลักศาสนาของผู้ป่วย โบสถ์น้อยประจำโรงพยาบาลเซนต์หลุยส์ คือ โบสถ์น้อยพระจิตเจ้า
หน่วยบัญชาการต่อสู้อากาศยานและรักษาฝั่ง

หน่วยบัญชาการต่อสู้อากาศยานและรักษาฝั่ง (อังกฤษ: Air and coastal defense command: ACDC; อักษรย่อ: สอ.รฝ.) เป็นหน่วยรบต่อต้านอากาศยานและกองกำลังป้องกันชายฝั่งของกองทัพเรือไทย หน่วยบัญชาการนี้ประกอบด้วยกรมต่อสู้อากาศยาน 2 กรม และกรมรักษาฝั่ง 1 กรม แม้ว่าพวกเขาจะเป็นทหารปืนใหญ่ แต่พวกเขาได้รับการฝึกฝนทักษะที่เกี่ยวข้องกับการป้องกันตัวในสนามรบหากฐานยิงถูกโจมตีหรือโจมตีขณะเคลื่อนที่ อย่างไรก็ตาม พวกเขาได้รับการฝึกอบรมในการปกป้องอุปกรณ์ สิ่งอำนวยความสะดวก และการปฏิบัติการจากภัยคุกคามหรืออันตราย เพื่อรักษาประสิทธิภาพในการปฏิบัติงาน ในปี พ.ศ. 2518 กระทรวงกลาโหมได้อนุมัติหลักการของการป้องกันภัยทางอากาศ โดยกองทัพเรือได้จัดตั้งหน่วยรบป้องกันภัยทางอากาศเพื่อปฏิบัติหน้าที่ป้องกันภัยทางอากาศในพื้นที่รับผิดชอบของกองทัพเรือ เช่น ฐานทัพเรือและสถานที่ทางทหารที่สำคัญ เมื่อวันที่ 23 พฤศจิกายน พ.ศ. 2524 กองทัพเรือได้ยกระดับหน่วยป้องกันภัยทางอากาศเป็นกรมป้องกันภัยทางอากาศและชายฝั่ง โดยไปประจำที่ฐานทัพเรือสัตหีบโดยตรง ใช้พื้นที่ที่ได้รับคืนมาจากกองทัพอากาศ กรมป้องกันภัยทางอากาศและชายฝั่งได้ขยายพื้นที่เพิ่มขึ้นอย่างมากในปี พ.ศ. 2535 ภายหลังจากที่รัฐบาลได้ตัดสินใจในปี พ.ศ. 2531 ให้กองทัพเรือรับผิดชอบในการป้องกันพื้นที่ชายฝั่งทะเลตะวันออกทั้งหมดและโครงการพัฒนาชายฝั่งทะเลภาคใต้ จากมติของรัฐบาลในปี พ.ศ
ทะเลสาบวาน

ทะเลสาบวาน (ตุรกี: Van Gölü; อาร์มีเนีย: Վանա լիճ, อักษรโรมัน: Vana lič̣; เคิร์ด: Gola Wanê; อังกฤษ: Lake Van) เป็นทะเลสาบที่ใหญ่ที่สุดในประเทศตุรกีและที่ราบสูงอาร์มีเนีย ตั้งอยู่ทางตะวันออกไกลของประเทศในจังหวัดวานและจังหวัดบิตลิส เป็นทะเลสาบน้ำเค็มแบบทะเลสาบโซดา ที่ได้รับน้ำมาจากธารน้ำสายเล็ก ๆ หลายสายที่ไหลลงมาจากภูเขาที่รายล้อมอยู่ ทะเลสาบวานเป็นหนึ่งในทะเลสาบปิดที่ใหญ่ที่สุดในโลก หลังจากที่ภูเขาไฟระเบิดได้สกัดทางน้ำไหลมาตั้งแต่ยุคโบราณ แม้ทะเลสาบวานตั้งอยู่ที่ระดับความสูง 1,640 เมตร (5,380 ฟุต) ที่มีฤดูหนาวอันโหดร้าย แต่ด้วยความเค็มจัดจึงทำให้ไม่เกิดน้ำแข็ง แม้บริเวณทางเหนือที่ตื้นเขินก็ไม่ค่อยเป็นน้ำแข็ง
กังต็อก

กังต็อก (อังกฤษ: Gangtok; เนปาล: गान्तोक; สิกขิม: སྒང་ཐོག་) เป็นนครเทศบาล เมืองหลวง และเมืองที่ใหญ่ที่สุดของรัฐสิกขิม ประเทศอินเดีย และยังเป็นเมืองศูนย์กลางการปกครองของเขตสิกขิมตะวันออก กังต็อกตั้งอยู่ทางตะวันออกของเทือกเขาหิมาลัย ที่ระดับความสูง 1,650 เมตร (5,410 ฟุต) กังต็อกมีประชากร 100,000 คนจากหลากหลายชาติพันธุ์ เช่น ชาวเนปาล ชาวเลปชา ชาวภูฏาน ฯลฯ โดยตั้งถิ่นฐานที่จุดสูงกว่ายอดเขาของหิมาลัยและใช้ชีวิตในสภาพภูมิอากาศที่มีอุณหภูมิไม่หนาวจัดตลอดปี กังต็อกยังเป็นศูนย์กลางอุตสาหกรรมการท่องเที่ยวของรัฐสิกขิม กังต็อกมีชื่อเสียงทางด้านการเป็นสถานที่แสวงบุญของชาวพุทธหลังจากที่ได้ก่อสร้างวัดเอนเชย์ ในปี ค.ศ. 1840 และ ในปี ค.ศ. 1894 ผู้ปกครองชาวสิกขิม โชกยัล ทูต็อบ นัมกยัล (Thutob Namgyal) ได้ย้ายเมืองหลวงมายังกังต็อก และช่วงต้นศตวรรษที่ 20 กังต็อกกลายเป็นจุดหยุดพักเส้นทางการค้าที่สำคัญระหว่างลาซาในทิเบตกับเมืองอื่น ๆ อย่างโกลกาตา (ขณะนั้นคือ กัลกัตตา) ในบริติชอินเดีย ต่อมาหลังจากอินเดียได้รับอิสรภาพจากอังกฤษในปี ค.ศ. 1947 สิกขิมเลือกที่จะเป็นประเทศอิสระที่มีพระมหากษัตริย์เป็นประมุข โดยมีกังต็อกเป็นเมืองหลวง ในปี ค.ศ. 1975 หลังจากรวมกับสหภาพอินเดีย กังต็อกเป็นเมืองหลวงของรัฐที่ 22 ของอินเดีย ความหมายที่ถูกต้องของชื่อ "กังต็อก" นั้นยังไม่ชัดเจน แม้ว่าความหมายที่เป็นที่นิยมที่สุดนั้นจะหมายถึง "ยอดเนินเขา" (hill cut) ปัจจุบันกังต็อกโดดเด่นในฐานะเมืองชุมชนที่มีผู้รู้หนังสือร้อยละ 94 ของจำนวนประชากรทั้งหมด
คิม จา-จ็อม

คิม จา-จ็อม (김자점, ค.ศ. 1588 – 17 ธันวาคม ค.ศ. 1651) ขุนนางและนักปราชญ์ลัทธิขงจื๊อใหม่ของราชวงศ์โชซ็อน นามปากกาของเขาคือ นักซอ (낙서) และชื่อรองคือ ซ็องจี (성지) และเป็นหนึ่งในศิษย์ของซ็องฮ็อน (성혼) เขาเป็นอัครมหาเสนาบดีของราชวงศ์โชซ็อนระหว่าง ค.ศ. 1645–1650 และเป็นบรรพบุรุษของคิม กู นักกิจกรรมเพื่อเอกราชของเกาหลีผู้มีชื่อเสียง คิม จา-จ็อมเป็นหนึ่งในขุนนางที่ร่วมก่อการโค่นล้มราชบัลลังก์ของเจ้าชายควังแฮ ในเหตุการณ์ที่เรียกว่ารัฐประหารพระเจ้าอินโจเมื่อ ค.ศ. 1623 พร้อมกับสนับสนุนองค์ชายนึงยางให้ขึ้นสืบราชบัลลังก์เป็นพระเจ้าอินโจ
กีฬากาบัดดี้ในกีฬาแห่งชาติ ครั้งที่ 46

กีฬากาบัดดีในกีฬาแห่งชาติ ครั้งที่ 46 เริ่มขึ้นเมื่อวันที่ 20–26 พฤษจิกายน พ.ศ. 2561 ณ โรงยิมส์โรงเรียนเทศบาล 7 ฝั่งหมิ่น มีรายการชิงเหรียญทั้งหมด 2 รายการ ได้แก่ เหรียญทอง 30 เหรียญ, เหรียญเงิน 30 เหรียญ และเหรียญทองแดง 60 เหรียญ รวมทั้งหมด 120 เหรียญ มีเกียรติบัตรรวมทั้งหมด 200 ใบ มีนักกีฬาและเจ้าหน้าที่รวม 336 คน ชาญวิทย์ วิเชียรศราวุฒิ ห่อเพชรเฉลิมพร นันทกิจโกศลเอกรัตน์ วุฒิพงศ์นัฐวัตร หลีบุตรธนดล ข้องจิตร์ธวัชชัย สร้อยทองฮาซัน ทองเครือติณณ์ ผลชูพัชร สมจิตต์ศุภวิชญ์ ธานินพงศ์คุณากร จันทร์เจริญ อนุชิต เหรียญทองรัตติพงษ์ พ่อค้าพิชัยยุทธ ผลคำวุฒิชัย อินสาระเทพสหรัฐ สุทธิปรีชานันท์อนุรักษ์ วิเทียนรัมย์ปราโมทย์ สายสิงห์กิตธิชัย ก้านเกตอุกฤษ นรสิงธรรมสรณ์ กิจขจรเกียรติศศิธร รุ่งสว่าง สุรสิทธิ์ หนามพรมณัฐพล ศิริพลไชยกาญจน์อนิวัฒน์ พากเพียรธเนศพล บุญกว้างสายชล บ่อทองสรรเสริญ พุ่มพวงประทีป สุกดำราเชษฐ์ เดชชัยภูมิอิศรา บุญเฮ้าจิตรเทพ บุญยืดปรีชา มาไสย์พีรพงค์ ฤษี สหชัย นุชนารถทศพล แก้วมิ่งกฤษฎา บัวลอยชัยธวัช สิทธิสมสิทธิพล ลิ้มสำราญธนกฤต หงษ์วิลัยจริวัฒน์ บัวทองนนทกร นุชยิ้มย่องทนงศักดิ์ ศรีเหราอนุชา จงเจริญถาวรกุลวงศกร ไทยบุตรศุภกิตต์ ใจเอื้อย กมลทิพย์ สุวรรณชนะน้ำฝน ค้างคีรีนันทรัตน์ นันทกิจโกศลวาสนา ราชมณีเสาวภา เชื้อขาววิธิวา สายแก้วพรพรรณ เกื้อกูลเบญจรัตน์ ขวัญใจศศิธร สงศิริหฤทัยกาญจน์ โปร่งใจวิลากุล สุวรรณชาตรียุวลักษณ์ มงคล พรทิพา เพชรล้วนสุภารัตน์ ทรารมย์พรนิพา เอี้ยงทองอมาวสี รักยิ่งอมานิกา ปัดทำปานธิดา คำธาตุหทัยรัตน์ คมมนพรทิพย์ โปร่งจิตรธนพร บุญประเสริฐสิราวรรณ ไชยสุวรรณจิราวรรณ สุวรรณเสาร์นุจนาถ วงค์ประทุม ภัททราภรณ์ หมันกุลกมลชนก แสนพลมินตรา สายพรมกรรณิกา มั่นหมายอารีนา พงษ์ลัดดาซาไรยา รักษาอทิตยา นายาวสุทธิดา เจริญศักดิ์ปิยวรรณ รองเดชกัลยาณี รองเดช ชรินดา ยินดีธาวินี ทองขาวจันทร์ฉาย กลิ่นนาคมยุริญ วงศ์ชนิตว์กุลเปรมฤดี แสงว่างวรางคณา แซ่หลอชุติมา ศรีเรืองมุทิตา ศักดิ์เจริญชัยกุลนริศรา สงวนสินอินทิรา สินเช้าชุติมน บุตรอามาตย์โสภิณ เปรมโสภณ
ชาติเสือพันธุ์มังกร

ชาติเสือพันธุ์มังกร เป็นละครโทรทัศน์ไทยแนว แอ็คชั่น-โรแมนติก-พีเรียด-ดราม่า ผลิตโดย บริษัท ทีวีซีน แอนด์ พิคเจอร์ จำกัด สร้างจากบทประพันธ์ของ ปราณธร บทโทรทัศน์โดย บทกร กำกับการแสดงโดย กิตติศักดิ์ ชีวาสัจจาสกุล อำนวยการดำเนินงานโดย ณัฏฐนันท์ ฉวีวงษ์ ลำดับเสียง/ดนตรีประกอบโดย ปั้น-ปั้น ออกแบบเครื่องแต่งกายโดย ชัชวาล สกลศิลป์ ออกแบบการต่อสู้โดย วีระพล ภูมาตย์ฝน นำแสดงโดย เจมส์ มาร์, เดียร์น่า ฟลีโป, ณัฐวิญญ์ วัฒนกิติพัฒน์, มณีรัตน์ ศรีจรูญ, เอกพงศ์ จงเกษกรณ์, รินรดา แก้วบัวสาย, ณัฐฐชาช์ บุญประชม ร่วมด้วยนักแสดงมากฝีมืออีกคับคั่ง ออกอากาศทุกวันจันทร์ - อังคาร เวลา 20.20 - 22.50 น. เริ่มตอนแรกวันอังคารที่ 20 พฤศจิกายน พ.ศ. 2561 ทาง ช่อง 3 เอชดี ต่อจากละครเรื่องประกาศิตกามเทพ
แมกนีเซียมคาร์บอเนต

แมกนีเซียมคาร์บอเนต (Magnesium carbonate) เป็นเกลืออนินทรีย์สีขาวไม่มีกลิ่นไม่มีพิษไม่ติดไฟ ที่มีสูตรทางเคมีเป็น MgCO3 การใช้ส่วนใหญ่คือการเผาเพื่อที่จะได้แมกนีเซียมออกไซด์
กันยายนทมิฬ

จอร์แดนชนะ องค์การปลดปล่อยปาเลสไตน์ ซีเรีย จอร์แดน กันยายนทมิฬ เป็นความขัดแย้งระหว่างกองทัพจอร์แดน นำโดยสมเด็จพระราชาธิบดีฮุสเซนแห่งจอร์แดนกับองค์การปลดปล่อยปาเลสไตน์ (PLO) นำโดยยัสเซอร์ อาราฟัต การปะทะหลักเกิดขึ้นระหว่างวันที่ 16-27 กันยายน ค.ศ. 1970 แต่ยังมีการปะทะกันประปรายจนถึงวันที่ 17 กรกฎาคม ค.ศ. 1971 การที่จอร์แดนเสียเขตเวสต์แบงก์ให้อิสราเอลในสงครามหกวัน ทำให้นักรบปาเลสไตน์หรือเฟดายีนย้ายฐานไปที่เมืองคาราเมห์ในจอร์แดน ปี ค.ศ. 1968 กองกำลังป้องกันอิสราเอลโจมตีเมืองคาราเมห์เพื่อตอบโต้การโจมตีของเฟดายีนครั้งก่อนหน้าและลงโทษจอร์แดนที่ให้การสนับสนุน การสู้รบครั้งนี้ทำให้เฟดายีนได้รับการสนับสนุนจากชาติอาหรับมากขึ้น ในปี ค.ศ. 1970 เฟดายีนที่เริ่มมีอำนาจในจอร์แดนประกาศจะล้มล้างราชวงศ์ฮัชไมต์และพยายามลอบปลงพระชนม์กษัตริย์ฮุสเซน 2 ครั้ง ต่อมาในเดือนกันยายน ปีเดียวกัน กลุ่มแนวร่วมประชาชนเพื่อการปลดปล่อยปาเลสไตน์จี้เครื่องบิน 3 ลำให้ลงจอดที่ดอว์สันส์ฟิลด์ในเมืองซาร์กาเพื่อเรียกร้องให้ปล่อยตัวนักโทษชาวอาหรับและปาเลสไตน์ เหตุการณ์นี้เป็นเสมือนฟางเส้นสุดท้ายที่ทำให้กษัตริย์ฮุสเซนสั่งขับไล่กลุ่มเฟดายีนให้ออกไปจากจอร์แดน วันที่ 17 กันยายน ค.ศ. 1970 กองทัพจอร์แดนล้อมเมืองอัมมานและเออร์บิดที่มีเฟดายีนอยู่ก่อนจะยิงถล่มด้วยปืนใหญ่ วันต่อมา กองทัพซีเรียเข้ามาสนับสนุนเฟดายีน ในวันที่ 22 กันยายน กองทัพซีเรียถอนกำลังหลังถูกจอร์แดนโจมตีทางภาคพื้นดินและทางอากาศอย่างหนัก แต่ความกดดันจากชาติอาหรับทำให้กษัตริย์ฮุสเซนยอมลงนามอนุญาตให้เฟดายีนอยู่ในจอร์แดนต่อไป อย่างไรก็ตามจอร์แดนโจมตีอีกครั้งในปีต่อมา การสู้รบจบลงในวันที่ 17 กรกฎาคม ค.ศ
ด้ายแดง (ละครโทรทัศน์)

วิกิพีเดียยังไม่มีบทความที่ตรงกับชื่อนี้ เหตุผลอื่นซึ่งทำให้ข้อความนี้แสดง:
อือซึก-เกิล

อือซึก-เกิล (คีร์กีซ: Ысык-Көл, อักษรโรมัน: Ysyk-Köl, แปลตรงตัว 'ทะเลสาบอุ่น', /ɯsɯqkœl/; รัสเซีย: Иссык-Куль, Issyk-Kulj) เป็นทะเลสาบในเทือกเขาเทียนชาน ทางภาคตะวันออกของคีร์กีซสถาน ทะเลสาบนี้เป็นทะเลสาบที่ลึกเป็นอันดับที่ 7 ของโลก และใหญ่เป็นอันดับที่ 10 ของโลกตามปริมาตร และทะเลสาบน้ำเค็มที่ใหญ่เป็นอันดับที่สองหลังจากทะเลแคสเปียน อือซึก-เกิลแปลว่า "ทะเลสาบอุ่น" ในภาษาคีร์กีซ แม้ว่าจะล้อมรอบด้วยยอดเขาที่ปกคลุมด้วยหิมะ แต่ก็ไม่เคยแข็ง อือซึก-เกิลยาวประมาณ 182 กิโลเมตร (113 ไมล์) และกว้างที่สุดประมาณ 60 กิโลเมตร (37 ไมล์) และมีพื้นที่ประมาณ 6,236 ตารางกิโลเมตร (2,408 ตารางไมล์) เป็นทะเลสาบกลางเทือกเขาที่ใหญ่เป็นอันดับสองรองจากทะเลสาบติติกากาในทวีปอเมริกาใต้ อยู่ที่ระดับความสูงประมาณ 1,607 เมตร (5,272 ฟุต) และจุดที่ลึกที่สุดลึกประมาณ 668 เมตร (2,192 ฟุต) มีประมาณแม่น้ำและลำธารรวม 118 สายไหลลงทะเลสาบ แม่น้ำที่ใหญ่ที่สุดคือ Djyrgalan และ Tyup ทะเลสาบไม่มีทางน้ำไหลออก แต่นักอุทกวิทยาหลายคนตั้งสมมุติฐานว่ามีน้ำจากทะเลสาบซึมลงใต้ดินสู่แม่น้ำชู มีแร่มอโนไฮโดรแคลไซต์ที่ก้นทะเลสาบ ความเค็มของทะเลสาบนี้ประมาณร้อยละ 0.6 เมื่อเทียบกับความเค็มร้อยละ 3.5 ของน้ำทะเลทั่วไป ถึงแม้ว่าระดับน้ำในทะเลสาบสูงกว่าในยุคกลางประมาณ 8 เมตร แต่ในปัจจุบันระดับน้ำลดลงประมาณ 5 เซนติเมตรต่อปีเนื่องจากการผันน้ำ ทะเลสาบและพื้นที่ใกล้เคียงอยู่ในจังหวัดอือซึก-เกิลของคีร์กีซสถาน ระดับน้ำในทะเลสาบมีความสูงกว่าในยุคกลาง 8 เมตร (26 ฟุต) นักดำน้ำได้พบซากการตั้งถิ่นฐานที่จมอยู่ใต้น้ำในพื้นที่ตื้น ๆ รอบ ๆ ทะเลสาบ ในเดือนธันวาคม พ.ศ. 2550 รายงานจากทีมนักประวัติศาสตร์คีร์กีซที่นำโดย Vladimir Ploskikh รองประธานสถาบันวิทยาศาสตร์คีร์กีซสถาน นักโบราณคดีของทีมได้ค้นพบซากปรักหักพังของอารยธรรมชั้นสูงเมื่อ 2,500 ปีก่อนที่ด้านล่างของทะเลสาบ ข้อมูลและสิ่งที่พบได้ชี้ให้เห็นว่าเมืองโบราณถือว่าเป็นมหานครในยุคนั้น การค้นพบประกอบด้วยกำแพงที่บางแห่งทอดยาวถึง 500 เมตร (1,600 ฟุต) และร่องรอยของเมืองขนาดใหญ่ที่มีพื้นที่หลายตารางกิโลเมตร และยังมีการค้นพบอื่น ๆ เช่น มูนดินที่ฝังศพชาวไซเธียนที่ถูกกัดกร่อนตลอดหลายศตวรรษด้วยคลื่น และศิลปวัตถุที่ได้รับการเก็บรักษาไว้เป็นอย่างดี
อังตอนียู ดือ ออลีไวรา ซาลาซาร์

อังตอนียู ดึ ออลีไวรา ซาลาซาร์ (โปรตุเกส: António de Oliveira Salazar; 28 เมษายน ค.ศ. 1889 – 27 กรกฎาคม ค.ศ. 1970) เป็นรัฐบุรุษ นักวิชาการ และนักเศรษฐศาสตร์ชาวโปรตุเกส ผู้ดำรงตำแหน่งนายกรัฐมนตรีโปรตุเกสตั้งแต่ ค.ศ. 1932 ถึง ค.ศ. 1968 ในช่วงสมัยเผด็จการแห่งชาติ (Ditadura Nacional) เขาได้ปรับระเบียบการปกครองใหม่สู่ระบอบอึชตาดูโนวู (Estado Novo; "รัฐใหม่") และเป็นผู้ปกครองของระบอบใหม่ในฐานะเผด็จการ โดยระบอบการปกครองที่เขาสร้างขึ้นนี้ดำรงอยู่จนถึง ค.ศ. 1974 ถือเป็นหนึ่งในระบอบเผด็จการที่ยาวนานที่สุดในทวีปยุโรป ซาลาซาร์เป็นศาสตราจารย์เศรษฐศาสตร์การเมืองที่มหาวิทยาลัยกูอิงบรา เขาเข้าสู่แวดวงการเมืองในตำแหน่งรัฐมนตรีว่าการกระทรวงการคลัง โดยได้รับการสนับสนุนจากออชการ์ การ์โมนา ประธานาธิบดีโปรตุเกส หลังจากรัฐประหาร 28 พฤษภาคม ค.ศ
แม่น้ำราจัง

แม่น้ำราจัง (มลายู: Batang Rajang) เป็นแม่น้ำในรัฐซาราวัก ประเทศมาเลเซีย แม่น้ำอยู่ทางทิศตะวันตกเฉียงเหนือของเกาะบอร์เนียวและมีต้นกำเนิดอยู่ที่เทือกเขาอีรัน แม่น้ำมีความยาวประมาณ 563 กม. ไหลผ่านเมืองกาปิตแล้วลงทะเลจีนใต้ แม่น้ำราจังเป็นแม่น้ำสายยาวที่สุดในประเทศมาเลเซีย แควแม่น้ำสายสำคัญได้แก่ แม่น้ำบาลูวี แม่น้ำกาตีบัซ แม่น้ำเงอมะฮ์ แม่น้ำอีรัน แม่น้ำปีลา แม่น้ำบัลเละฮ์ แม่น้ำบังกิต และแม่น้ำกาโนวิต โครงการโรงไฟฟ้าพลังน้ำที่ใหญ่และสูงที่สุดในประเทศมาเลเซียคือ โครงการเขื่อนโรงไฟฟ้าพลังน้ำบากุนตั้งอยู่ใกล้กับน้ำตกบากุน บริเวณแม่น้ำบาลูวี
อะลีครห์

อลีครห์ (ฮินดี: अलीगढ़; อังกฤษ: Aligarh เดิมชื่อ Allygurh และ Koil) เป็นนครในรัฐอุตตรประเทศ ทางตอนเหนือของประเทศอินเดีย มีชื่อเสียงด้านอุตสาหกรรมกุญแจและเป็นศูนย์กลางบริหารของเขตอลีครห์ เมืองตั้งอยู่ทางทิศตะวันตกเฉียงเหนือของเมืองกานปุระ 307 กิโลเมตร (191 ไมล์) และอยู่ทางทิศตะวันออกเฉียงใต้ของเมืองหลวงประเทศ กรุงนิวเดลี 145 กิโลเมตร (90 ไมล์) เป็นที่ตั้งของมหาวิทยาลัยอลีครห์มุสลิม เมืองอลีครห์เป็นเมืองใหญ่เป็นอันดับ 8 ของรัฐอุตตรประเทศ และใหญ่เป็นอันดับ 55 ของอินเดีย
กลีเซอ 86

กลีเซอ 86 (อังกฤษ: Gliese 86) เป็นดาวแคระส้ม ห่างจากดวงอาทิตย์ประมาณ 36 ปีแสงในกลุ่มดาวแม่น้ำ ได้รับการยืนยันว่าดาวแคระขาวโคจรรอบดาวฤกษ์หลัก ในปี 1998 หอดูดาวยุโรปใต้ได้ประกาศว่าดาวเคราะห์นอกระบบได้โคจรรอบดาวฤกษ์ดวงนี้ด้วย
การพิชิตมักกะฮ์

ฝ่ายมุสลิมชนะ การพิชิตมักกะฮ์ (อาหรับ: فتح مكة ฟัตฮ์ มักกะฮ์)เป็นเหตุการณ์ที่เมืองมักกะฮ์ถูกครอบครองโดยชาวมุสลิมที่นำโดยศาสดามุฮัมมัดในเดือนธันวาคม ค.ศ. 629 หรือ มกราคม ค.ศ. 630 (ปฏิทินจูเลียน) วันที่ 10-20 รอมฎอน ฮ.ศ. 8 มีรายงานเกี่ยวกับเรื่องนี้อยู่หลายแบบ เช่น ถ้านำข้อมูลนี้ให้เป็นปฏิทินจูเลียนทำให้เกิดข้อมูลที่คาดเคลื่อน ตัวอย่างเช่น วันที่ 18 รอมฎอน ฮ.ศ.8 อาจจะเป็นวันที่ 11 ธันวาคม ค.ศ.629, 10 หรือ 11 มกราคม ค.ศ
สุรเชษฐ์ หักพาล

พลตํารวจเอก สุรเชชษฐ์ หักพาล​ ป.ช. ป.ม. (ชื่อเกิด: สุรเชษฐ์ หักพาล; เกิด 29 ตุลาคม พ.ศ. 2513) ชื่อเล่น โจ๊ก เป็นตำรวจชาวไทย เคยดำรงตำแหน่งรองผู้บัญชาการตำรวจแห่งชาติ (ด้านสืบสวนสอบสวน, ความมั่นคง) เคยช่วยราชการที่สำนักนายกรัฐมนตรี พล.ต.อ.สุรเชชษฐ์ เกิดเมื่อวันที่ 29 ตุลาคม พ.ศ. 2513 ที่ตำบลปริก อำเภอสะเดา จังหวัดสงขลา เป็นบุตรของนายดาบตำรวจ ไสว และนางสุมิตรา หักพาล สำเร็จการศึกษาในชั้นอนุบาล โรงเรียนกลับเพชรศึกษาซึ่งมารดาเป็นครูสอนอยู่โรงเรียนนี้ สำเร็จการศึกษาในชั้นประถม โรงเรียนวิเชียรชม สำเร็จการศึกษาในชั้น มัธยมศึกษาจากโรงเรียนมหาวชิราวุธ และโรงเรียนเตรียมทหาร รุ่นที่ 31 ระดับชั้นปริญญาตรี รัฐประศาสนศาสตรบัณฑิต สำเร็จการศึกษาจากโรงเรียนนายร้อยตำรวจ รุ่นที่ 47 เป็นหัวหน้านักเรียนของนรต
ณรงค์ฤทธิ์ รัตนภักดี

วิกิพีเดียยังไม่มีบทความที่ตรงกับชื่อนี้ เหตุผลอื่นซึ่งทำให้ข้อความนี้แสดง:
เคปเลอร์-69

เคปเลอร์-69 (Kepler-69) เป็นดาวแคระเหลือง อยู่ในกลุ่มดาวหงส์ และห่างจากโลก 2,430 ปีแสง อยู่ในช่วงการมองเห็นของยานอวกาศเคปเลอร์ เมื่อวันที่ 18 เมษายน 2013 มีการประกาศว่าดาวฤกษ์นี้มีดาวเคราะห์สองดวง หนึ่งในนั้นโคจรอยู่ในเขตอาศัยได้ชื่อ เคปเลอร์-69ซี แต่คล้ายคลึงกับดาวศุกร์มากไปกว่าโลกและไม่เอื้ออำนวยต่อการดำรงชีวิตอย่างสิ้นเชิง